વડા પ્રધાન મોદીનું એરપોર્ટ પર રાજ્યપાલ ઓ. પી. કોહલી, મુખ્યપ્રધાન વિજય રૂપાણી, નાયબ મુખ્યપ્રધાન નીતિન પટેલ સ્વાગત કરશે. ૩.૩૦ વાગ્યે જાપાનના વડા પ્રધાન શિન્ઝો આબેનું એરપોર્ટ પર વડા પ્રધાન મોદી અને મુખ્યપ્રધાન વિજય રૂપાણી, નાયબ મુખ્યપ્રધાન નીતિન પટેલ સ્વાગત કરશે. એરપોર્ટથી ગાંધીઆશ્રમ સુધીના રોડ શોને લઈ બપોરે ૧-૦૦ વાગ્યાથી એરપોર્ટથી ગાંધીઆશ્રમ તરફ જવાના રસ્તા બંધ રાખવામાં આવશે. દિલ્લી ચકલાથી લાલદરવાજા અને નહેરુ‌િબ્રજથી અગાશીએ હોટલનો રસ્તો રાતે મોડી રાત સુધી બંધ રહેશે. ગાંધીઆશ્રમની મુલાકાત બાદ સીધા તેઓ સાબરમતી રિવરફ્રન્ટ ખાતે જશે, જ્યાં તેઓ સંવાદ કાર્યક્રમ કરશે. ત્યાંથી લાલદરવાજા સીદી સૈયદની જાળી ખાતે જશે.